ธปท.เผยรวมมาตรการกระตุ้นแล้วศก.ปีนี้ยังโตต่ำ3%
ธปท.รับอัตราการเติบโตศก.ปีนี้ต่ำกว่า 3% แม้จะรวมผลดีจากมาตรการกระตุ้นเศรษฐกิจชุดใหม่ของรัฐบาลแล้วก็ตาม
16 ก.ย. 2558

ธปท.รับอัตราการเติบโตศก.ปีนี้ต่ำกว่า 3% แม้จะรวมผลดีจากมาตรการกระตุ้นเศรษฐกิจชุดใหม่ของรัฐบาลแล้วก็ตาม
นายเมธี สุภาพงษ์ ผู้ช่วยผู้ว่าการ สายนโยบายการเงิน ธนาคารแห่งประเทศไทย (ธปท.) เปิดเผยว่า ต้องยอมรับว่าอัตราการขยายตัวทางเศรษฐกิจ(จีดีพี)ปีนี้น่าจะต่ำกว่า 3% แม้ว่าจะรวมผลดีของการทำมาตรการกระตุ้นเศรษฐกิจใหม่ที่ออกมาล่าสุดของรัฐบาลไปแล้วก็ตาม ซึ่งจีดีพีคงต่ำจากประมาณในปัจจุบันที่ปีนี้ธปท.คาดไว้ว่าจะโตที่ 3%
"รายงานนโยบายการเงินหรือการประเมินจีดีพีรอบหน้า 25 ก.ย.นี้ คงต้องนำปัจจัยใหม่ๆที่มีผลต่อเศรษฐกิจเข้ามาประเมินด้วย เช่น มาตรการกระตุ้นเศรษฐกิจภาครัฐชุดใหม่ เป็นต้น แต่เท่าที่ดูเบื้องต้นแม้จะรวมผลดีจากมาตรการกระตุ้นแล้วจีดีพีปีนี้ก็ยังโตต่ำกว่า3% ซึ่งคงได้แถลงรายละเอียดต่อไป"นายเมธีกล่าว